Systematisk Blodgasanalyse
Tidsskrift: akut ()

Andersen et al.

## Dansk Tidsskrift for Akutmedicin

## Systematisk Blodgasanalyse

Systematic Blood Gas Analysis

Jens Birk Andersen 1* | Danny Yu 3  | Michael Dan Arvig  1,2,4

1 Akutafdelingen, Slagelse Sygehus, Slagelse, Danmark  2 RESCUE (Research Entity for Studies in Clinical Acute Medicine), Syddansk Universitet, Odense, Danmark  3 Køge Akutafdeling, Sjællands Universitetshospital, Køge, Danmark  4 Københavns Universitet, København, Danmark Korrespondance (*): jens\_birk@hotmail.com

## Resumé

I denne kasuistik præsenteres en patient med en indledende A-gas, der blev tolket som respiratorisk alkalose. Ved systematisk analyse afsløres der imidlertid flere modsatrettede metaboliske syre-base-forstyrrelser. ACID-metoden til systematisk analyse af blodgas gennemgås med udgangspunkt i en patientcase.

## English abstract

This case study presents a patient with an initial A-gas that was interpreted as respiratory alkalosis. However, systematic analysis reveals several conflicting metabolic acid-base disturbances. The ACID method for systematic analysis of blood gas is reviewed based on a patient case.

Nøgleord/Keywords: Syre-base-forstyrrelser/Acid-Base Imbalance; Blodgasanalyse/Blood Gas Analysis; Ketoacidose/Ketoacidosis; Alkoholisme/Alcoholism

## Introduktion

om led i den indledende vurdering tages dagligt arterieblodgasser  (A-gas)  som  en  let  tilgængelig point-of-care-undersøgelse,  der  kan  give  information  om  mange  organsystemer.  Ofte  er  tolkningen åbenlys, dog kan der optræde flere samtidige syre-baseforstyrrelser. Gennem systematisk blodgasanalyse kan de underliggende mekanismer afsløres. Denne kasuistik vil demonstrere en systematisk analyse af A-gas vha. ACIDmetoden, som indgår i speciallægeuddannelsen i Akutmedicin (Figur 1). S

Antaget: 24. oktober 2025 | Publiceret: 15. december 2025 DOI: 10.7146/akut.v8i2.145151

## CASE REPORT / KASUISTIK

## HVAD VED VI?

Mange patienter får hver dag taget en A-gas i de danske Akutafdelinger.

Undervisning i systematisk blodgasanalyse er en del af uddannelsen til speciallæge i akutmedicin i Danmark.

Årg. 8, Nr. 2

OPEN ACCESS

| Figur 1. Systematisk blodgasanalyse, modificeret fra (1), gengivet med tilladelse.   | Figur 1. Systematisk blodgasanalyse, modificeret fra (1), gengivet med tilladelse.                                                                                                                                                                                                                                                                                                                                                                                                                                                                                                                                                                                                                 | Figur 1. Systematisk blodgasanalyse, modificeret fra (1), gengivet med tilladelse.                                                                                                                                                                                                                                                                                                                                                                                                                                                                                                                                                                                                                 | Patientcase - værdier                                                                                                                                                                                                    | Fortolkning                                                                                                                                                                                                 |
|--------------------------------------------------------------------------------------|----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------|----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------|--------------------------------------------------------------------------------------------------------------------------------------------------------------------------------------------------------------------------|-------------------------------------------------------------------------------------------------------------------------------------------------------------------------------------------------------------|
| 1. Acidosis/Alkalosis                                                                | pH<7,38 og BE <-2 mmol/L: Metabolisk acidose pH<7,38 og pCO 2 >5,6 kPa: Respiratorisk acidose pH>7,42 og BE >+2 mmol/L: Metabolisk alkalose pH>7,42 og pCO 2 <5,1 kpa: Respiratorisk alkalose                                                                                                                                                                                                                                                                                                                                                                                                                                                                                                      | pH<7,38 og BE <-2 mmol/L: Metabolisk acidose pH<7,38 og pCO 2 >5,6 kPa: Respiratorisk acidose pH>7,42 og BE >+2 mmol/L: Metabolisk alkalose pH>7,42 og pCO 2 <5,1 kpa: Respiratorisk alkalose                                                                                                                                                                                                                                                                                                                                                                                                                                                                                                      | pH = 7,50 pCO 2 = 3,3 kPa BE = -4 mmol/L                                                                                                                                                                                 | Da pH er over 7,42 og pCO2 under 5,1 kPa var den indledende fortolkning en respiratorisk alkalose.                                                                                                          |
| 2. Compensation                                                                      | Primær syre/baseforstyrrelse Metabolisk Respiratorisk <2 dage Respiratorisk >2-5 dage                                                                                                                                                                                                                                                                                                                                                                                                                                                                                                                                                                                                              | Forventet kompensering Normalværdi for CO 2 =5,3 kPa Δ pCO2 = BEx0,1 kPa BE = 0 mmol/L BE = Δ pCO2x3 mmol/L                                                                                                                                                                                                                                                                                                                                                                                                                                                                                                                                                                                        | Den forventede BE såfremt der er en fuld metabolisk kompensation udregnes: BE = ΔpCO2x3 = (3,3- 5,3)*3 = -6                                                                                                              | Hvis patienten havde en fuldt metabolisk kompenseret respiratorisk alkalose, er den forventede BE -6. Den målte værdi er -4, Da symptomerne har varet i 2 dage forventes ikke fuld metabolisk kompensation. |
| 3. Ions                                                                              | 1) Udregn anion gap: AG=[Na]-[Cl]-[HCO3 - ] 2) Udregn delta anion gap, som forskellen på det målte AG og standardværdien (AG standard =8±2): ΔAG = AG aktuelt - AG standard Et højt ΔAG betyder tilstedeværelse af ikke -flygtig syre, metabolisk acidose 3) Udregn summen af delta anion gap og bicarbonat, dette produkt er et udtryk for hvad koncentrationen af bicarbonat var inden acidosen kommer til: ΔAG+[HCO3] - en sum >26 er udtryk for tilstedeværelse af en metabolisk alkalose eller kompensation for er kronisk respiratorisk acidose - en sum < 22 er udtryk for tilstedeværelse af en hyperkloræmisk metabolisk acidose eller kompensation for en kronisk respiratorisk alkalose | 1) Udregn anion gap: AG=[Na]-[Cl]-[HCO3 - ] 2) Udregn delta anion gap, som forskellen på det målte AG og standardværdien (AG standard =8±2): ΔAG = AG aktuelt - AG standard Et højt ΔAG betyder tilstedeværelse af ikke -flygtig syre, metabolisk acidose 3) Udregn summen af delta anion gap og bicarbonat, dette produkt er et udtryk for hvad koncentrationen af bicarbonat var inden acidosen kommer til: ΔAG+[HCO3] - en sum >26 er udtryk for tilstedeværelse af en metabolisk alkalose eller kompensation for er kronisk respiratorisk acidose - en sum < 22 er udtryk for tilstedeværelse af en hyperkloræmisk metabolisk acidose eller kompensation for en kronisk respiratorisk alkalose | Na=132 mmol/L Cl=70 mmol/L (principielt ukendt da under nedre detektionsgrænse) HCO3=23 mmol/L 1) AG = [Na]-[Cl]-[HCO3 - ] = 132-70- 23 = 39. 2) Δ AG = AG aktuelt - AG standard = 39-8 = 31. 3) ΔAG+[HCO3] = 31+23 = 54 | Et høj Δ AG betyder tilstedeværelse af en metabolisk acidose grundet grundet ophobning af ikke-flygtig syre. Patienten har også en metabolisk alkalose.                                                     |
| 4. Diagnoses                                                                         | Sammenholdt med klinisk kontekst søges forklaringer på de fundne syre-baseforstyrrelser.                                                                                                                                                                                                                                                                                                                                                                                                                                                                                                                                                                                                           | Sammenholdt med klinisk kontekst søges forklaringer på de fundne syre-baseforstyrrelser.                                                                                                                                                                                                                                                                                                                                                                                                                                                                                                                                                                                                           | Patienten har 3 altså syrebaseforstyrrelser: 1) Metabolisk alkalose (dominerende) 2) Metabolisk acidose med forhøjet 3) Respiratorisk alkalose Se diskussionsafsnit for mulige årsager.                                  | AG                                                                                                                                                                                                          |

## Sygehistorie

En 58-årig mand blev indlagt i akutafdelingen med 2 dages  kraftige  kaffegrumslignende  opkastninger.  Han  var kendt med alkoholoverforbrug (10 genstande dagligt), levercirrose, hypertension, tidligere portal hypertensiv gastrit og funktionelt ennyret grundet tidligere urinvejsobstruktion (habituel kreatinin 60 μmol/L). Patienten var i medicinsk behandling med esomeprazol, kaliumchlorid, losartan, atorvastatin, mirtazapin og acamprosat. De primære klager var opkastninger og træthed samt synkebesvær og mistanke om manglende indtag af føde og væske.

Vitalparametrene  var:  GCS  15,  BT  115/88  mmHg,  puls 137/min., sat 96 % og RF 20/min. Patienten var, fraset takykardi, ikke alment påvirket.

Indledende A-gas viste  pH=7,50,  HCO3 - =23  mmol/L  og pCO2=3,3 kPa, og tolkningen var en respiratorisk alkalose.  Man  bemærkede  samtidig  en  umålelig lav  kloridkoncentration under 70 mmol/L (Tabel 1). Analysen blev derfor gentaget med samme resultat.

Tabel 1. Arterieblodgas og blodprøver ved ankomst og efter 4 timer

|                                                                                             | Ankomst                                                                                     | Efter 4 timer                                                                               |
|---------------------------------------------------------------------------------------------|---------------------------------------------------------------------------------------------|---------------------------------------------------------------------------------------------|
| Hgb mmol/L (8,3-10,5)                                                                       | 10,2                                                                                        | 9,0                                                                                         |
| Kalium mmol/L (3,5-4,6)                                                                     | 3,5                                                                                         | 3,9                                                                                         |
| Natrium mmol/L (137-145)                                                                    | 132                                                                                         | 132                                                                                         |
| Calcium(ion.) mmol/L (1,15-1,35                                                             | 1,04                                                                                        | 1,02                                                                                        |
| Klorid mmol/L (98-106)                                                                      | <70                                                                                         | 82                                                                                          |
| pH (7,35-7,45)                                                                              | 7,50                                                                                        | 7,61                                                                                        |
| pO 2 kPa (11,1-14,4)                                                                        | 21,7                                                                                        | 18,7                                                                                        |
| pCO 2 (kPa) 4,5-6,2                                                                         | 3,3                                                                                         | 3,3                                                                                         |
| HCO 3 (standard) mmol/L (21-27)                                                             | 23                                                                                          | - 2                                                                                         |
| Base Excess mmol/L (-2-3)                                                                   | -4                                                                                          | 4                                                                                           |
| Lactat mmol/L (0,5-1,6)                                                                     | 3,2                                                                                         | 1,6                                                                                         |
| Glucose mmol/L (2,9-8,3)                                                                    | 17,6                                                                                        | 12,9                                                                                        |
| Albumin g/L (36-45)                                                                         | 34                                                                                          |                                                                                             |
| Kreatinin μmol/L (60 -105)                                                                  | 130                                                                                         |                                                                                             |
| ALAT U/L (10-45)                                                                            | 150                                                                                         |                                                                                             |
| Basisk Fosfatase U/L (38-125)                                                               | 160                                                                                         |                                                                                             |
| Bilirubiner μmol/L (5 -25)                                                                  | 29                                                                                          |                                                                                             |
| INR (0,8-1,2)                                                                               | 0,9                                                                                         |                                                                                             |
| Leukocytter 10 9 /L (3,5-8,8)                                                               | 9,2                                                                                         |                                                                                             |
| CRP mg/L (<8)                                                                               | 44                                                                                          |                                                                                             |
| 1Referenceintervaller angivet i parentes 2 HCO3 - udkom ikke på arteriegassen efter 4 timer | 1Referenceintervaller angivet i parentes 2 HCO3 - udkom ikke på arteriegassen efter 4 timer | 1Referenceintervaller angivet i parentes 2 HCO3 - udkom ikke på arteriegassen efter 4 timer |

Blodglukose var forhøjet til 17,6 mmol/L, og urinstix var maksimalt positiv for ketonstoffer, men negativ for glukose. Der blev ikke målt blodketoner.  EKG viste sinustakykardi,  og  biokemi  udkom  med  forhøjede  levertal  og forværring i nyrefunktionen (Tabel 1)

Grundet det umåleligt lave kloridniveau blev det akutte fokus at korrigere hypokloræmien, og efter drøftelse med intensiv blev der indledt behandling med isoton natriumklorid 200 ml/time. På grund af hyperglykæmien blev der ordineret  supplerende  insulinbehandling  efter  skema (patienten var ikke kendt med diabetes mellitus).

Efterfølgende kontrol efter 4 timer viste stigende klorid til 82 mmol/L og pH til 7,61 samt faldende blodglukose til 12,9 mmol/L.

Patienten blev indlagt på gastromedicinsk afdeling og observeret for refeeding syndrom. Gastroskopi viste portal hypertensiv gastrit og esofagit. Blodglukose stabiliseredes uden insulin, og HbA1c udkom normal. En CT thoraxabdomen under indlæggelse viste lokal lungekræft. Patienten blev udskrevet efter 9 dages indlæggelse til ambulant opfølgning.

## Diskussion

I  denne  sygehistorie  præsenteres  en  patient,  hvor  en blodgas, fraset hypokloræmi, umiddelbart fremstod uden større syre-base- eller elektrolytforskydninger.

Førstehåndsindtrykket  var  en  respiratorisk  alkalose. Ved  systematisk  analyse  afsløres  imidlertid  yderligere en metabolisk acidose med forhøjet anion gap (AG) og en  metabolisk  alkalose.  Patienten  havde  altså  tre  forskellige syrebaseforstyrrelser (Figur 1).

- Metabolisk  alkalose:  Udgør  den  dominerende syrebaseforstyrrelse. Den mest plausible årsag er tab af syre (H + )  grundet gentagne opkastninger og volumendepletion.
- Metabolisk  acidose  med  forhøjet  AG:  Der  er flere muligheder, men den mest plausible årsag ved systematisk gennemgang af MUDPILES er en  alkoholisk  ketoacidose  ud  fra  komorbiditet (alkoholindtag),  anamnese  og  ketonuri.  Laktat forklarer kun 3,1 mmol/L af Δ AG (31 mmol/L), og uræmien er for beskeden til at være den dominerende faktor. Samtidig tilstedeværelse af en respiratorisk alkalose skal henlede opmærksomhed på en salicylatforgiftning, men den kliniske præsentation taler imod, da man vil forvente en cerebralt påvirket patient, såfremt salicylat skulle  udgøre  den  overvejende  del  af Δ AG. Blandede syrebaseforstyrrelser optræder ofte ved alkoholisk ketoacidose og kan vanskeliggøre diagnosen (2,3).
- Respiratorisk  alkalose:  Plausible  årsager  er  hyperventilation  enten  som  følge  af  abstinenstilstand eller afledt af takykardi og deraf øget cardiac  output.  Alternativt  kompensation  til  den metaboliske  acidose.  Førstnævnte  skønnes  at være mest oplagt, da alkalæmi er dominerende,

## Referencer

1. Pontus Olsson de Capretz, Erik Lindeman, Eric Dryver. Syra -bastolkning på akuten. Läkartidningen. 2021;118:1-7.
2. A complex acid-base disorder in an alcoholic. Southwest Respir Crit Care Chron. 2014;2(6). doi:10.12746/swrccc2014.0206.068

og da den respiratoriske komponent skønnes at være for beskeden i forhold til størrelsen af acidosen.

Casen illustrerer, at flere samtidige syrebaseforstyrrelser kan optræde hos patienter, der præsenterer sig med almene  symptomer.  Retrospektivt  havde  det  været  relevant med måling af blodketoner for at understøtte mistanken om alkoholisk ketoacidose. En systematisk blodgasanalyse kan afsløre underliggende syrebaseforstyrrelser, der kan kræve yderligere udredning og behandling.

## PERSPEKTIVERING

Gennem systematisk blodgasanalyse kan man afsløre  de  underliggende  syrebaseforstyrrelser  og målrette udredning og behandling.

## Interessekonflikter

Forfatterne angiver ingen interessekonflikter.

Finansiering

Ingen.

3. Navaravong L, Sufka P, Warren JB. An obscuring cause of wide-anion-gap metabolic acidosis in alcoholic patient: an interesting case. J R Soc Med. 2009;102(7):294-295. doi:10.1258/jrsm.2009.090024